Copiii erau „aruncați la grămadă și împușcați”: Ultimul oraș din Darfur controlat de armata sudaneză, amenințat cu un nou masacru
Noi mărturii îngrozitoare descriu detaliile uneia dintre cele mai cumplite atrocități comise în războiul civil din Sudan: un masacru la scară largă în care civilii au fost uciși în timp ce încercau să fugă din calea măcelului din Darfur de vara trecută, relatează The Guardian. Acum, ultimul oraș controlat de armata sudaneză în vestul țării este încercuit de forțele rebele care își continuă campania de epurare etnică.